ཚོགས་ཆེན་༡༨པའི་རྗེས་སུ་ཞི་ཅིན་ཕེང་གིས་སྟག་དང་སྦྲང་མ་མཉམ་གསོད་བྱེད་རྒྱུའི་ངར་སྐད་བསྒྲགས་པ་ནས་དེ་རིང་བར།དབུས་ཆབ་སྲིད་རྒྱུན་ལས་ཟུར་བ་གཅིག་དང་འཐུས་མི་གཉིས།དེ་མིན་ཞིང་ཆེན་དང་པུའུ་རིམ་པའི་དཔོན་རིགས་ཉི་ཤུ་ལྷག་ཚོགས་ཁོངས་ནས་ཕྱིར་ཕུད་དང་གོ་ས་ནས་གནས་དབྱུང་བཏང་ཡོད།ཀྲུག་ཡོན་ཁཱང་བཟང་བཙོན་དུ་བཀག་ཡོད་ལུགས་ཀྱི་གནས་ཚུལ་ཕྱི་རུ་ཐོན་ནས་ལོ་གཅིག་ལྷག་གི་རྗེས་སུ་ད་གཟོད་ཁྱབ་བསྒྲགས་བྱེད་ཐུབ་པ་དེས་ཞི་ཅིན་ཕེང་གིས་གཞི་ནས་དབང་ཆ་ཡོངས་རྫོགས་ཟིན་ཡོད་པ་དང་ད་ལྟ་ཁོང་ལ་སྐྲག་ས་འཇིགས་ས་མེད་པ་མཚོན་ཡོད་པ་མ་ཟད།ཀྲུག་ཡོན་ཁཱང་ལ་གྱོད་དོན་ཐོ་འགོད་ཀྱིས་ཞིབ་དཔྱོད་བྱེད་རྒྱུར་ཕྱོགས་སོ་སོ་དང་སྒོས་སུ་ཞི་ཅིན་ཕེང་དང་།དབུ་ཁྲིད་ཟུར་བ་ཅིང་ཙེ་མེན་དང་ཧོའུ་ཅིན་ཐའོ་བར་ཆབ་སྲིད་ཀྱི་ཉོ་ཚོང་འགྲིག་ནས་ཁོང་གཉིས་ཀྱི་མུས་མཐུན་རེག་ཡོད་པའང་མཚོན།